tomron87/hebrew-wikipedia-sentences-corpus huggingface dataset:
בשנת 1826 הוא הצטרף לאיחוד המכס הגרמני, ובשנת 1829 הוא הקים קרן אזרחית ליתומי ואלמנות משרתיו.
ב-24 במרץ 1834 מת אלקסיוס פרידריך כריסטיאן בבאלשטדט, ובנו אלכסנדר קרל, דוכס אנהלט-ברנבורג עלה לשלטון במקומו.
ב-29 בנובמבר 1794 התחתן אלקסיוס פרידריך כריסטיאן בקאסל עם מריה פרדריקה מהסן-קאסל, בתם של וילהלם הראשון, הנסיך הבוחר מהסן ווילהלמינה קרולינה, נסיכת דנמרק, ממנה היו לו ארבעה ילדים:
קתרינה וילהלמינה, נסיכת אנהלט-ברנבורג (1796).
לואיזה, נסיכת אנהלט-ברנבורג (1799 – 1882), התחתנה עם פרידריך וילהלם לודוויג, נסיך פרוסיה.
פרידריך אמדאוס, נסיך הכתר של אנהלט-ברנבורג (1801).
ב-11 בינואר 1818 התחתן אלקסיוס פרידריך כריסטיאן בשנית, בנישואים מורגנטיים עם דורותיאה פרדריקה פון זוננברג, אשר קיבלה את התואר ברונית הוים, אולם היא מתה כעבור 4 חודשים ללא ילדים.
ב-2 במאי 1819 התחתן אלקסיוס פרידריך כריסטיאן בשלישית, עם ארנסטינה שרלוטה פון זוננברג, אחותה של אשתו השנייה, והעניק אף לה את התואר ברונית הוים, אולם גם ממנה לא היו לו ילדים.
אלקס ריף (נולדה ב-8 בפברואר 1986) היא מנכ"לית עמותת לובי המיליון, משוררת, יזמית ופעילה חברתית ישראלית.
ספר שיריה "טפשונת משטרים" זכה בפרס מתנאל ובפרס שרת התרבות.
ב-2015 הייתה שותפה להקמת "הבריגדה התרבותית", שמטרתה הייתה להפוך את הסיפור והתרבות של יוצאי ברית המועצות לחלק מהתרבות הישראלית, ובמסגרתה הייתה שותפה ליצירת סדרה דוקומנטרית "דור 1.5" על עליית שנות ה-90 דרך עיני הילדים.
נבחרה לאחת מ-40 הצעירים המבטיחים של מגזין TheMarker לשנת 2021.
ריף נולדה ב-1986 בצ'רנוביץ שבאוקראינה.
בשנת 1991 עלתה עם משפחתה לישראל.
המשפחה התמקמה בנתניה והוריה, שהיו בעלי מקצועות טכניים הועסקו כעובדי קבלן: אמה עבדה כעובדת ניקיון ואביה בחשמל.
ריף למדה בבית הספר טשרניחובסקי, התנדבה במועצת תלמידים ובמד"א, עשתה שנת שירות בקהילה מטעם "עמיתי ברונפמן" ושירתה כקצינה בחיל המודיעין.
מגדירה את עצמה כמי שעשתה "כל שביכולתה בילדותה להטמע בתרבות הישראלית ה"צברית"".
לאחר שחרורה למדה לתואר ראשון במדע המדינה ומנהל עסקים ותואר שני במינהל ציבורי באוניברסיטה העברית בירושלים במסגרת תוכנית צוערים לשירות המדינה, במסגרתו כתבה תזה בנושא שילוב בין עבודה למשפחה בקרב נשים בכירות בשירות המדינה.
במסגרת התוכנית עבדה במשרד הכלכלה כיועצת בכירה לממונה על התעסוקה, מיכל צוק, בתחום תעסוקת אוכלוסיות ייחודיות.
ריף היא בוגרת בית הספר סם שפיגל לקולנוע ולטלוויזיה במגמת תסריטאות ובוגרת תוכנית מנדל למנהיגות בתרבות יהודית, תוכנית 120 – עתודה פוליטית רב תרבותית לשותפות חברתית של מכון שחרית, ומסלול השירה של הליקון.
בגיל 25 החלה להתעניין לראשונה בהיסטוריה של משפחתה ומורשתה וחדלה להתבייש בשפה ובתרבות הוריה וחבריהם.
היא מרבה להתראיין ולהעביר הרצאות על סוגיות הרלוונטיות לדוברי רוסית בישראל.
בשנת 2018 העיתון ליידי גלובס בחר בה לאחת מעשרים האקטיביסטיות המשפיעות בישראל.
בשנים האלה הקימה מספר יוזמות, ביחד עם שותפים, הפועלות למען הכרה וקידום המורשת של עולי ברית המועצות.
במאי 2023 השתתפה בתוכנית הטלוויזיה התיעודית "מדורות השבטים" של כאן 11.
ריף ביקשה "לספר את הסיפור שלה" ולפיכך החלה ללמוד תסריטאות בבית הספר סם שפיגל לקולנוע ולטלוויזיה בירושלים.
במסגרת עשייתה הקולנועית הבינה שלא מדובר רק בסיפור משפחתה, אלא בסיפור של כל דור הצעירים, ילידי ברית המועצות, שהיגרו לישראל כילדים וכי היא חלק מדור 1.5 .
ב-2015 הצטרפה לקבוצת "דור 1.5", הפעילה מימי המחאה החברתית בישראל 2011 ומעלה סוגיות חברתיות הקשורות לציבור דוברי הרוסית.
בהמשך ביקשה ריף לעסוק בתרבות יוצאי ברית המועצות ומתוך הקבוצה צמחה "הבריגדה התרבותית".
ב-2015 הקימה ריף ביחד עם ברי רוזנברג את "הבריגדה התרבותית" - תנועה חברתית-תרבותית של בני "דור 1.5" שפעלה להכרת התרבות של עולי ברית המועצות בציבור הרחב, באמצעות פרויקטים תרבותיים בתקשורת, ברשתות החברתיות ובאירועים פיזיים.
הבריגדה פעלה בנושאים מגוונים כגון: מוזיקה, אוכל, יהדות, חגים, קולנוע, טלוויזיה ועוד.
ערבי טוסובקה (הראשונים התקיימו בקפה תמול שלשום בירושלים) - ליין מופעי הגירה אינטימיים בעברית מפיהם של אמנים בני דור 1.5, הכולל הקראת שירה, ספוקן וורד ומוזיקה, בליווי סיפורים אישיים המתארים את חוויות ההגירה והתרבות הברית המועצותית עליה גדלו.
נוֹבִי גוֹד ישראלי המהווה מסגרת חילונית-ישראלית לחגיגת השנה החדשה ברוח החג שנחוג מתקופת ברית המועצות.
הפרויקט נועד לשבור סטיגמות על הקשר בינו לבין הסילבסטר ולעודד דוברי רוסית לארח את חבריהם הצברים בחג.
מבצע וֵטֵרַן הנחגג ב-9 למאי, נועד לספר את סיפורי הגבורה של הסבים והסבתות של דור 1.5 שלחמו בצבא האדום במלחמת העולם השנייה.
בשיתוף עם זיכרון בסלון, מתקיימים מפגשים עם וטרנים ביום השואה וביום הניצחון ברחבי הארץ.
בנוסף, הוקם אתר אינטרנט הכולל סיפורים אישיים של וטרנים יהודים, מושגים הקשורים למלחמה ועוד.
בעקבות הפעילות, ב-2017 נחקק חוק הקובע את 9 במאי כיום לציון הזיכרון של ניצחון בעלות הברית על גרמניה הנאצית במלחמת העולם השנייה.
פסטיבל אודסה-תל אביב ופסטיבל סנט פטרבורג הם שני פסטיבלי תרבות שהתקיימו בשנים 2018–2019 במוזיאון ארץ ישראל בתל אביב, בית התפוצות, מוזיאון חיפה לאומנות וברחובות ירושלים.
אמנים ישראלים יצרו אמנות עכשווית מולטי דיסציפלינרית: מחול, פרפורמנס, מוזיקה, פיסול ועוד ברוח ההיסטוריה העברית, יהודית וברית המועצותית של הערים הסובייטיות.
סיפורי מילה - קמפיין ציבורי לשיתוף סיפורי ברית המילה של צעירים בני דור 1.5, שעברו ברית מילה בהגיעם לישראל בשנות ה-90.
עונת ההוכחות - פרויקט המבקש לחשוף את העובדה כי כ-350,000 ישראלים דוברי רוסית לא יכולים להתחתן בישראל ובדרך נדרשים לעבור תהליך משפיל של בירור יהדות ברבנות.
ב-2020 נמנתה ריף עם המייסדים של העמותה לובי המיליון ביחד עם יונתן דובוב, ברי רוזנברג, ואדים בלומין, פולה ברקן, בלה אלכסנדרוב ואנה פרוביז.
"לובי המליון" היא עמותה א-מפלגתית שפועלת לייצג ולקדם את הצרכים של 1.2 מיליון הישראלים דוברי הרוסית בישראל.
העמותה פעלה לצורך עירובם של ישראלים דוברי הרוסית בתהליך קבלת ההחלטות, קידום שוויון זכויות דתיות ואזרחיות וייצוג תרבותי הולם בהמשך לפעילות של הבריגדה הישראלית.
החזון של "לובי המיליון" הוא שמדינת ישראל תתייחס לישראלים דוברי רוסית כשווים בין שווים.
תאפשר להם להתפרנס ולהזדקן בכבוד, להתחתן ולהיקבר כחלק מהעם היהודי וסיפורם יהיה חלק מהישראליות.
כיום ריף משמשת כמנכ"ל העמותה.
באפריל 2022 יצאה סדרה דוקומנטרית עליה ריף עבדה כיוצרת ותסריטאית יחד עם רעיה שוסטר ורומן שומנוב על סיפורה של העלייה הגדולה מברית המועצות בשנות ה-90, דרך עיניהם של "דור אחד וחצי", אלו שנולדו שם, עלו לישראל בהיותם ילדים ובני נוער, וחוו את קשיי הקליטה שלהם ושל משפחתם.
לאחר 30 שנות חיים בישראל, וכשהם כבר בוגרים, מתמודדים בני הדור הזה עם שאלת הזהות והשייכות שלהם בארץ כיום, מדברים על האפליה, הגזענות וההתנשאות שחוו, הוויתורים שהם והוריהם נדרשו לעשות כדי להיקלט, ותוהים האם בסופו של דבר השינוי המשמעותי שליווה את חייהם היה כדאי.
ריף גם משתתפת בסדרה כאחת הדמויות יחד עם אמה, מירה, בפרקים 2 ו-3.
בשנת 2018 ראה אור בהוצאת פרדס (בעריכת יעל גלוברמן) ספר שיריה הראשון של ריף, "טפשונת משטרים", המסכם בחמישים שירים את חוויות ההגירה שלה מברית המועצות לישראל.
הספר זכה בפרס ספר הביכורים של מרכז הספר והספריות בישראל ובפרס שרת התרבות למשוררים בתחילת דרכם לשנת תשע"ח וריף זכתה בפרס מתנאל למשוררת מבטיחה.
ריף מדברת בשיריה על הילדות שלה: על יבגני, הילד הרוסי החדש בגן, על אמא שלה עובדת הקבלן, ועוד.
בספטמבר 2024 פרסמה ריף את ספר שיריה השני, "בעיר הלידה".
הספר מתחקה אחר חוויית הלידה וההפיכה לאם, מתמודד עם אובדן בהתאבדות בתוך המשפחה, וחוזר אל טראומת ההגירה המתמשכת וזהות דו-לשונית.
בשנת 2025 פרסמה ריף את ספר העיון "יותר יהודי ממך" (הוצאת סלע מאיר), העוסק במעמדם של עולי ברית־המועצות לשעבר בישראל ובמפגש שלהם עם הממסד הדתי והאזרחי.
ריף הגדירה את הסיפור כעוסק ב-"1.3 מיליון עולים… שבבריה"מ חשדו בהם שהם יהודים, ואילו כאן חושדים בחלקם שאינם יהודים".
במקביל לספר הושק פודקאסט באותו השם בהגשת ריף ומרדכי אסקין מטעם "לובי המיליון", המרחיב את הדיון הציבורי בסוגיות אלה.
אלקנה הרנוף (22 בדצמבר 1939 – 13 בנובמבר 2021) היה ראש חטיבת המחקר באמ"ן, מזכיר צבאי לשר הביטחון יצחק רבין וראש מחלקת המודיעין במטה ללוחמה בטרור של המטה לביטחון לאומי.
הרנוף נולד בתל אביב ואת נעוריו העביר בקיבוץ שדות ים כילד חוץ, שם הכיר ונשא את אשתו שושנה.
בשנת 1957 התגייס הרנוף לחטיבת הצנחנים, יצא לקורס קצינים והיה למפקד פלוגה.
לאחר מספר שנים הרנוף החל בלימודי תואר ראשון במקרא ובלימודי המזרח התיכון באוניברסיטת תל אביב, אך לימודיו נפסקו עם פרוץ מלחמת ששת הימים, במסגרתה לחם הרנוף בקרב על גבעת התחמושת.
לאחר המלחמה והשלמת לימודיו עבר הרנוף לחיל המודיעין ושימש, בין היתר, כקמ"ן חטיבת גולני.
במלחמת יום הכיפורים הוצב הרנוף כקצין מודיעין באוגדה 36 בזמן קרבות הבלימה מול הכוחות הסוריים, תחת פיקודם של דני אגמון ורפאל איתן.
לאחר המלחמה מונה הרנוף לתפקיד ראש ענף בחטיבת המחקר של אגף המודיעין שהיה אמון על מחקר צבאי של הזירה המצרית, כחלק מחילופי הגברי הנרחבים שבוצעו בה לאחר קריסת הקונספציה - הכישלון לזהות את הכוונות וההיערכות המצרית והסורית למלחמה.
הרנוף היה ידוע בגישתו המחקרית שלפיה למרות טראומת המלחמה, על אגף המודיעין להישמר מפני הערכות אלרמיסטיות שגויות ולא רק מפני הערכות מרגיעות שגויות, כמו זו שקדמה למלחמה.
גישה זו התגבשה סביב ביקורו של נשיא מצרים סאדאת בישראל - ביקור שאותו אגף המודיעין, בהובלת ראש אמ"ן דאז שלמה גזית, זיהה בשוגג ככסות לפלישה מצרית לסיני, בניגוד לעמדתו החולקת של הרנוף שלפיה פני מצרים לשלום.
ההערכה המודיעינית הביאה את הרמטכ"ל דאז מוטה גור להחליט על גיוס מילואים נרחב, מהלך שהיה מעמיד בסיכון את המגעים לשלום עם מצרים אילולא נבלם על ידי ראש הממשלה מנחם בגין.
הרנוף מילא שורת תפקידים בחטיבת המחקר (וכן שימש כמדריך במכללה לפיקוד ולמטה), ראשית כראש ענף ולאחר מכן כראש הזירה הדרומית, סגן ראש חטיבת המחקר ולבסוף, עת שהוענקה לו דרגת תת-אלוף, כראש חטיבת המחקר.
הרנוף כיהן כראש חטיבת המחקר בין שנת 1984 לשנת 1987, ראשית תחת פיקודו של אהוד ברק כראש אמ"ן ולאחר מכן תחת פיקודו של אמנון ליפקין-שחק.
חטיבת המחקר ליותה מבצעים צבאיים רבים במהלך כהונתו של הרנוף, מקצתם ידועים לציבור כגון מבצע רגל עץ ומבצע אטבירוס.
בשנים אלה גם נרקם קשרו המקצועי של הרנוף עם שר הביטחון יצחק רבין.
בשנת 1987 סיים הרנוף את תפקידו כראש חטיבת המחקר ומונה על ידי רבין לשמש כמזכירו הצבאי, תפקיד בו נשא לאורך תקופת האינתיפאדה הראשונה ועד 1989. הרנוף השתחרר מצה"ל בדרגת תת-אלוף בשנת 1990.
לאחר שחרורו מצה"ל, הרנוף ייסד חברה לייעוץ ביטחוני עם מספר קצינים בכירים נוספים, אך לאחר מספר שנים חזר לשירות ציבורי כראש מחלקת המודיעין של המטה ללוחמה בטרור שבמטה לביטחון לאומי, תפקיד אותו מילא עד שפרש לגמלאות.
בפברואר 2012 הגיש, יחד עם תא"ל דני ארדיטי מכתב תלונה חריף לראש המועצה לביטחון לאומי יעקב עמידרור ולנציבות שירות המדינה בהקשר לתפקודו של ניצן נוריאל כראש המטה ללוחמה בטרור וקרא להדחתו.
הרנוף התגורר בתל אביב-יפו ונפטר ב-13 בנובמבר 2021 ממחלת הסרטן.
הוא הובא למנוחות בקיבוץ שדות ים.
היה אב לשניים וסב לשבעה נכדים ושני נינים ביום מותו.
בתו תמנע היא עורכת דין הנשואה לנשיא אוניברסיטת תל אביב, אריאל פורת, ובנו שגיא הוא פרופסור לנוירוכירורגיה.
ניקיטה ולדימירוביץ' אלקסיב (באוקראינית: Микита Володимирович Алєксєєв; ברוסית: Никита Владимирович Алексеев; נולד ב-18 במאי 1993) הידוע בכינויו אלקסיב (Alekseev), הוא זמר וכותב שירים אוקראיני.
הוא התחיל את הקריירה שלו בשנת 2014 לאחר שהגיע לחצי הגמר בעונה הרביעית של The Voice אוקראינה.
לאחר מכן הוא הוציא את הסינגל "Пьяное солнце", שהפך ללהיט במדינות חבר המדינות, והתחיל את קריירת המוזיקה שלו.
הוא ייצג את בלארוס באירוויזיון 2018 בפורטוגל עם השיר "Forever".
אלקסיב נולד ב-18 במאי 1993 בקייב, בירת אוקראינה, למשפחה אוקראינית-רוסית.
כשהיה בן שנה וחצי עברה משפחתו לצ'יטה שברוסיה; כעבור שנתיים משפחתו חזרה לקייב.
אלקסיב למד בבית הספר המתמחה מס' 106 בקייב.
בין העדפותיו המוזיקליות של אלקסיב בילדותו היו קווין, לד זפלין, מייקל ג'קסון, ג'ורג' מייקל וג'סטין טימברלייק.
בגיל 12 אלקסיב החל לגלות עניין רב במוזיקה ובשירה והיה תלמיד של קונסטנטין פונה.
בהמשך הוא הקים להקה משלו בשם "Mova".
אלקסיב הוא בוגר אוניברסיטה עם תואר בשיווק.
במהלך שלב האודישנים העיוורים של The Voice אוקראינה , אני לורק צירפה את אלקסיב לנבחרת שלה, והוא הגיע עד לפני חצי הגמר.
כפרס ניחומים, אני לורק עזרה לאלקסיב לצלם את הקליפ של סינגל הבכורה שלו, "Everything is in Time".
השיר לא זכה לפופולריות עד שאלקסיב הופיע בפרויקט "Voice of the County: Reload" בו הוא ביצע גרסת כיסוי לשיר "I'm Drowning" של אירינה ביליק וצילם עבורה קליפ.
בספטמבר 2015 אלקסיב הוציא לאור את השיר "Пьяное солнце" ('שמש שיכורה'), שנכתב על ידי ויטלי קורובסקי והולחן על ידי רוסלנד קווינט.
חודש שלאחר מכן הוא צילם לו קליפ, בבימויו של אלן בדואב, בו אלקסיב הורג את האלטר אגו שלו לאחר שנפרד מנערה.
בסוף מאי 2016 הוא קיבל את פרס RU.TV לשיר הטוב ביותר.
הוא גם קיבל פרס יונה על "Pyanoye solntse".
גם לסינגלים הבאים שהוציא, "Shards of Dreams", "Became Oceans" ו-"Feeling Soul", צולמו וידאו קליפים שבוימו גם כן על ידי אלן בדואב.
ב-29 ביוני 2016 הוא הופיע בתחרות מיס יוניברס אוקראינה 2016.
ב-14 בפברואר 2017 אלקסיב החל את סיבוב ההופעות הראשון שלו באוקראינה.
מופע הסיום התקיים ביום הולדתו של האמן, 18 במאי, בארמון אוקטייברסקי.
שבוע לאחר שהגיש את מועמדותו לתחרות האוקראינית וידביר, נחשף כי אלקסיב ביטל את הצעתו.
מאוחר יותר נחשף כי במקום זאת הוא נכנס לתחרות עבור בלארוס.
לאחר כניסתו של אלקסיב התעוררה מחלוקת.
כללי האירוויזיון קובעים כי אסור שהשיר שנשלח כבר בוצע לפני 1 בספטמבר בשנה הקודמת.
אלקסיב, לעומת זאת, ביצע בהופעתיו שלו שיר רוסי בשם "Навсегда".
לאחר מכן הוא קיצר את השיר ותרגם את המילים לאנגלית כדי לעקוף את הכלל הזה.
ב-15 בינואר 2018 הופיע מאמר שטען כי 11 המועמדים הסופיים בתחרות בבלארוס מאיימים לפרוש אם אלקסיב יוכל להתמודד בגמר התחרויות.
עם זאת, ב-16 בפברואר 2018 אלקסיב זכה בבחירה הלאומית של בלארוס וייצג את המדינה באירוויזיון 2018 בליסבון, פורטוגל.
בנובמבר 2018 נודע כי האמן החל לשתף פעולה עם סוני מיוזיק אנטרטיינמנט (רוסיה).
ב-20 באפריל 2022 נודע שלאלקסיב נאסרה כניסה לרוסיה למשך 50 שנה.
שם פרטי האלבום Пьяное солнце('שמש שיכורה') יצא לאור: 2 בדצמבר 2016
פורמט: הפצה דיגיטלית МОЯ ЗВЕЗДА('הכוכב שלי') יצא לאור: 23 במאי 2019
שם פרטים Держи יצא לאור: 25 בפברואר 2017
פורמט: הפצה דיגיטלית Forever יצא לאור: 23 באפריל 2018
שנהשם 2014 "Всё успеть" (הכל בזמן) 2015 "А я плыву" (ואני שוחה) "Пьяное солнце" (שמש שיכורה) 2016 "OMA" "Снов осколки" (שברם של החלומות) "Океанами стали" (הפך לאוקיינוסים) 2017 "Чувствую душой" (אני מרגיש את הנשמה שלי) "Forever" 2018 "Сберегу" (אציל אותך)
שנה סדרה/סרט תפקיד 2017 Мама для Снігуроньки הופעת קמע
אלקנה "אֶלְקוּנֶה" הורביץ (27 באוקטובר 1889 – 1 במרץ 1976) עלה במסגרת העלייה השנייה והיה מחברי ארגון השומר וממקימי הקיבוצים מחניים, איילת השחר והגושרים.
הורביץ נולד באוקטובר 1889 בז'יטומיר שברוסיה (כיום אוקראינה) למאיר הורביץ מנישואיו לאשתו השנייה.
אבי המשפחה היה שותף לבית מסחר לעצים אולם לאחר שהוצא מהשותפות עברה המשפחה לברדיצ'ב שם גרו האחיות של האם.
בילדותו למד בחדר ובהמשך בתלמוד תורה.
בגלל המצב הכלכלי הרעוע בבית נאלץ לצאת לעבודה כבר בגיל 13 והמצב החמיר עוד יותר כשבגיל 14 נפטרה אימו.
הורביץ שלא היה בקשרים טובים עם האישה השלישית של אביו נשלח לשהות עם אחותו החורגת בוורשה.
בעלה של אותה אישה היה צורף והוא צירף את הורביץ כשוליה בעסק שלו.
בורשה של תחילת המאה ה-20 פעלו מספר רב של תנועות ציוניות והורביץ נחשף לרוחות חדשות ורעיונות חדשים ובין השאר התחבר ליצחק טבנקין, יוסף זלצמן ויצחק גרינבוים.
הורביץ נכח בוויכוחים האידאולוגים בין טבנקין, שדגל בהשתתפות היהודים במאבק המעמדות, לבין גרינבוים שדגל בנייטרליות ובחר את דרכו של טבנקין ובעקבות כך הצטרף הורביץ למפלגת פועלי ציון.
בעקבות פעילות המפלגה החלו השלטונות לרדוף אחר חבריה ורבים מהם אף נאסרו לתקופות שונות ועקב כך עזב הורביץ את בית אחותו ועבר להתגורר עם אליעזר משה סלוצקין.
המשטרה שהמשיכה לחפש אחריו אסרה בטעות את אחותו אלקה הורביץ וחוסר רצונו של אלקנה להתייצב במשטרה ולקחת אחריות כדי להביא להביא לשחרור אחותו גרמו לנתק בינו לבין המשפחה שלא אוחה לעולם.
הורביץ, שנאסר בסופו של דבר, נענש בהגליה ונשלח לרצות את עונשו בעיר חרסון שם הוצב לעבוד בכריכיית ספרים ואולץ להתייצב כל יום במשטרה.
לאחר כחודש פרצה שביתה בכריכייה והורביץ, שנותר ללא עבודה, החליט להפר את תנאי מאסרו ונסע לבקש עזרה ממשפחתו בברדיצ'ב ובורשה.
בגלל הסכנה לחייהם ובתיאום עם טבנקין הוחלט לשלוח את הורביץ ואת זלצמן ארצה.
לרוע המזל, כבר בתחילת הדרך (בקאטוביץ) נפרדו השניים כשכל כספו של הורביץ נשאר בידי זלצמן דבר שאילץ אותו לשרוד בהמשך הדרך.
תחנתו הבאה הייתה קרקוב ומשם הגיע לווינה שם כבר חיכה לו סלוצקין.
בווינה עבד הורביץ מספר חודשים כדי לחסוך כסף.
לאחר זמן מה הגיע לשם גם זלצמן ללא הכסף (בו השתמש כדי לשחד פקידי גבול).
הורביץ וסלוצקין החליטו לממן את שילוחו המיידי של זלצמן ארצה והם יעלו מאוחר יותר.
באפריל 1909 עלה הורביץ על אוניית משא בשם "בוקובינה" שהפליגה מטריאסטה ולאחר עצירה באלכסנדריה הגיעה במאי לחיפה.
עם הגיעו ארצה הלך הורביץ לקבוצת כנרת (שם שהה כבר חברו יוסף זלצמן) וניסה להשיג שם עבודה.
בהמשך הצטרף למתיישבים בביתניה תחתית והיה שותף לניסיונה של יק"א לגדל כותנה במקום.
ב-1910 עבר לזכרון יעקב שם ניסה להחליף את הפועלים הערבים הזולים בפועלים יהודים אך ללא הצלחה ולכן נדד לחדרה שם עבד בשמירה ובתחזוקת העצים ביער חדרה.
ב-1911 עבר הורביץ לעבוד בנטיעות בחוות חולדה תחת ניהולו של יצחק כבשנה ומשם עבר, ב-1912, יחד עם קבוצת חלוצים, לגדל ירקות בבן שמן תחת ניהולו של שמעון שניפר.
אותה קבוצת מגדלי ירקות החליטה להקים את מושב נחלת יהודה אך הורביץ לא רצה להצטרף והסכים לעבוד שם בשכירות.
במקביל נבחר לוועד הפועלים בראשון לציון ולאחר שנרצח במושבה שומר יהודי דרש ועד הפועלים מועד המושבה להעביר את השמירה לידי שומרים יהודים.
לאחר שמשא ומתן זה לא צלח עברה הקבוצה לרחובות שם הסכימו התושבים למסור לידיהם, במשותף עם ארגון "השומר", את האחריות לשמירה כשכירים.
בתקופה ששמר ברחובות היה הורביץ מעורב במספר תקריות עם ערביי הסביבה ואף נפצע באחת מהן.
ב-1914, לאחר מספר אירועים וחללים בשמירה ברחובות ועם פרוץ מלחמת העולם הראשונה, עברו הורביץ וחבריו השומרים לכפר מל"ל וזאת על פי תוכנית לפיה יקבלו קרקעות מקק"ל להתיישבות אולם מכת הארבה שתקפה את האזור ב-1915 הורידה לטמיון תוכנית זו.
ב-1915 חזר הורביץ לקבוצת כנרת שם פגש את טבנקין ופקד את קברו של חברו זלצמן שנרצח.
ב-1916 זומן הורביץ לתל עדש שם התקבל לארגון השומר לאחר השתתפות בטקס מסורתי, בניהולו של ישראל שוחט, ולאחר שנשבע על אקדח.
ב-1917 עזב את קבוצת כנרת והיה שותף לניסיון שני של פועלי ציון ליישב את מחניים.
בתקופת שהותו במקום התחוללה פרשת הכספים של ארגון ניל"י במהלכה מסרו ראשי ניל"י כספים לאנשי ארגון "השומר" ואלו סירבו להחזירם.
בוועידה של הפועל הצעיר שנערכה במחניים יצאה הודעה שעל "השומר" להחזיר את הכסף.
בתור מחאה על החלטה זו עזבו הורביץ וחבריו את מחניים ועברו לעבוד בשדות איילת השחר וב-1918 הצטרפו לקיבוץ.
ב-1920 נשלח לייצג את הגליל באספת הנבחרים הראשונה.
ב-1922 עזב הורביץ את איילת השחר וחזר לקבוצת כנרת ולאחר מכן הפך לחקלאי בכפר יחזקאל אך געגועיו החזירו אותו ב-1930 לאיילת השחר שם המשיך לעבוד את האדמה.
במהלך הפילוג בקיבוץ המאוחד בחר הורביץ לעזוב את הקיבוץ ואת משפחתו, כחלק מנאמנותו לקיבוץ המאוחד, ולהיות שותף בהקמתו של קיבוץ הגושרים שם חי עד פטירתו.
ב-1917, עם נפילת מחתרת ניל"י, הצליח יוסף לישנסקי לברוח מזכרון יעקב על גבי עגלה של אנשי ארגון "השומר" והוסתר בתל עדשים.
בישיבה שנערכה בעקבות כך הוחלט להמשיך להסתירו אולם בעקבות חיפושים אינטנסיביים של הטורקים בגליל החליט ארגון "השומר" להוציאו להורג ולמסור את גופתו לטורקים והמשימה הוטלה על הורביץ.
לישנסקי הובל למפל התנור אולם הורביץ התחרט והמשימה הוטלה על חבר אחר שירייתו גרמה רק לפציעת לישנסקי שברח.
הורביץ נישא לבתיה זיגרמן (1902-1973) ולזוג נולדו שתי בנות (אמיצה וגילה).
במהלך הפילוג בקיבוץ המאוחד נפרדו גם בני הזוג והורביץ עבר לקיבוץ הגושרים בשעה שבתיה נשארה באיילת השחר.
הבת גילה נישאה לזאב שחם.
בנם, רס"ן (נכדו של הורביץ), נהרג ב-7 באוקטובר 1973 בחזית רמת הגולן במהלך מלחמת יום כיפור.
ב-1958 זכה הורביץ ב"פרס העבודה" מטעם ההסתדרות.
אלקסון דה אוליביירה קרדוסו (בפורטוגזית: Elkeson de Oliveira Cardoso במנדרינית: 艾克森 איי קסן; נולד ב-13 ביולי 1989) הוא כדורגלן עבר ברזילאי-סיני ששיחק בעמדת החלוץ.
אלקסון התחיל את הקריירה שלו במחלקת הנוער של ויטוריה אליה הצטרף בגיל 13. בשנת הצטרף לקבוצה הבוגרת עמה העפיל לליגת העל הברזילאית בסיום העונה.
במאי חתם בבוטפוגו במדיה שיחק שנה וחצי.
ב-24 בדצמבר 2012 אלקסון חתם בגואנגג'ואו אוארגראנד תמורת 5.7 מיליון אירו.
בעונתו הראשונה לא נכלל בסגל הקבוצה לקראת ליגת האלופות האסיאתית עקב הגבלת הזרים.
ב-3 במרץ 2013 ערך את הופעת הבכורה שלו בקבוצה בגמר הסופר קאפ הסיני 2013 2-1 לג'יאנגסו סיינטי.
ב-8 במרץ הבקיע צמד במשחק הפתיחה של הליגה הסינית בניצחון 1-5 נגד שאנגחאי שנשין.
ביולי לוקאס באריוס עזב את המועדון ואלקסון נכלל בסגל הקבוצה לקראת ליגת האלופות האסיאתית.
בעונתו הראשונה בגואנגג'ואו כבש 24 שערים בליגה, והוסיף עוד 6 בליגת האלופות שעזרו לקבוצתו לזכות בתואר לראשונה בתולדותיו.
ב-1 בדצמבר 2013 הורחק במסגרת גמר גביע ה-FA הסיני לאחר שפגע בפניו של יאנג האו.
4 ימים לאחר מכן הורחק ל-4 משחקים ונכנס ב-20 אלף יואן סיני.
ב-14 בדצמבר הבקיע ברבע גמר גביע העולם למועדונים 2013 בניצחון 0-2 נגד אל-אהלי.
ב-21 בנובמבר 2015 הבקיע את שער הניצחון נגד שבאב אל-אהלי שהביא לזכייה שנייה של המועדון בליגת האלופות האסיאתית תוך 3 שנים.
ב-21 בינואר 2016 חתם בשאנגחאי SIPG תמורת כ-132 מיליון יואן סיני.
ב-4 באפריל 2018 הבקיע את שער הבכורה שלו בתיקו 1-1 הגד קוואסאקי פרונטאלה בשלב הבתים של ליגת האלופות.
ב-18 בספטמבר הבקיע שער בניצחון נגד קבוצתו לשעבר גואנגג'ואו אוורגראנד, שהיה גם הניצחון הראשון של שאנגאחי נגד גואנגג'ואו.
בעונת זכה עם המועדון באליפות סין, שהייתה גם האליפות הראשונה של המועדון.
ב-9 ביולי 2019 אלקסון חזר לקדנציה שנייה בגואנגג'ואו.
ב-20 ביולי כבש שלושער בדרבי נגד גואנגג'ואו R&F.
ב-12 באפריל 2022 חתם בגרמיו מהליגה הברזילאית השנייה עד לסיום העונה.
בגרמיו כבש 4 שערים ב-23 הופעות ובסיום העונה שוחרר מהמועדון.
בספטמבר זומן לראשונה לסגל נבחרת ברזיל, אך לא זכה לדקות משחק בה.
באוגוסט קיבל אזרחות סינית וזומן לנבחרת סין.
אלקסון הפך לכדורגלן הראשון בנבחרת שאין לו שורשים סינים.
לאחר מכן, נאלץ לשנות את שמות לאיי קסן בגלל החוק הסיני.
ב-10 בספטמבר ערך את הופעת הבכורה שלו בנבחרת בניצחון 0-5 נגד , בו כבש צמד.
עם חזרתו לברזיל הודיע על פרישה מנבחרת סין.
נבחרת העונה בליגת האלופות האסיאתית: ,
כדורגלן השנה של ההתאחדות לכדורגל בסין:
נבחרת העונה בליגת העל הסינית: ,
אלקן ויליאם טיו בגוט (באינדונזית ובאנגלית: Elkan William Tio Baggott; נולד ב-23 באוקטובר 2002 בבנגקוק שבתאילנד) הוא כדורגלן אינדונזי-אנגלי המשחק בעמדת הבלם בקבוצת איפסוויץ' טאון מהפוטבול ליג צ'מפיונשיפ ובנבחרת אינדונזיה.
בגוט גדל במחלקת הנוער של איפסוויץ' טאון.
ב-6 באוקטובר 2020 ערך את הופעת הבכורה שלו בקבוצה הבוגרת של המועדון, בניצחון 0–2 על ג'ילינגהאם במסגרת פרס הפוטבול ליג לעונת .
ב-22 במרץ 2021 הושאל לקינגס לין טאון מהנשיונל ליג עד לתום עונת .
ב-16 באפריל 2022 ערך את הופעת הבכורה שלו במדי איפסוויץ' טאון במסגרת הפוטבול ליג הראשונה, בהפסד 0–1 לרות'רהאם יונייטד במסגרת המחזור ה-43 לעונת .
ב-8 ביולי 2022 הושאל לג'ילינגהאם מהפוטבול ליג השנייה.
הוא ערך 19 הופעות ליגה במהלך תקופת ההשאלה, בהן הבקיע שני שערים.
ב-19 בינואר 2023 הושאל לצ'לטנהאם טאון מהפוטבול ליג הראשונה עד לתום עונת .
הוא ערך הופעת ליגה אחת במדי המועדון.
לקראת עונת 2023/2024 חזר בגוט לאיפסוויץ' טאון, שבינתיים העפילה לפוטבול ליג צ'מפיונשיפ.
ב-1 בפברואר 2024 הושאל לבריסטול רוברס.
ב-16 בנובמבר 2021 ערך בגוט את הופעת הבכורה שלו בנבחרת אינדונזיה, בהפסד 0–1 לנבחרת אפגניסטן במשחק ידידות.
ב-19 בדצמבר 2021 הבקיע את שער הבכורה שלו בנבחרת, בניצחון 1–4 על נבחרת מלזיה במסגרת אליפות דרום-מזרח אסיה.
בגוט נולד בבנגקוק שבתאילנד לאב אנגלי ולאם אינדונזית.
בשנת 2011 עבר יחד עם משפחתו לאנגליה.
אלקסטיס היא נסיכה במיתולוגיה היוונית, הנודעת באהבתה לבעלה ואשר קורות חייה מסופרים בביבליותקה (פסאודו-אפולודורוס) וגרסת מותה וחזרתה לעולם החיים במחזה של אוריפידס הקרוי על שמה.
אלקסטיס, ביתו של פליאס, מלך איולקוס ואשתו של אדמטוס ואימו של אומלוס שהשתתף במצור על טרויה.
אלקסטיס נודעה ביופיה ורבים חיזרו אחריה, אביה הכריז שרק הראשון שיצליח לרתום אריה וחזיר (או דוב בכמה גרסאות) למרכבה יזכה בידה.
אדמטוס הצליח בכך בעזרת אפולו אשר הועסק אצלו כרועה צאן בשנת הרחקתו מהאולימפוס כעונש על הריגת נחש הפיתון.
בהקרבת הקורבנות לאלים לאחר החתונה אדמטוס שכח להקריב קורבן כפי שנדרש לארטמיס ולכן הוא מצא במיטת הכלולות נחשים מפותלים,
דבר שאדמטוס פירש כמותו הקרב.
אפולו נחלץ שוב לעזרתו וגרם למוירות להשתכר והוציא מהם הבטחה שאם מישהו יתנדב למות במקום אדמטוס הם יתירו זאת.
כשהמוות התקרב ולא נמצא מתנדב, אלקסטיס התנדבה.
בהמשך הרקולס שזכה לאירוח נדיב מצד אדמטוס חרף האבל הכבד גמל לאדמטוס בהשבת אלקסטיס מעולם המתים לאחר ניצחון במאבק עם תנטוס.
נכתבו אופרות הקרויות על שמה על ידי ז'אן-בטיסט לולי, ועל ידי כריסטוף ויליבלד גלוק.
חנוך לוין כתב וביים את המחזה "כולם רוצים לחיות" בהשראת אלקסטיס מאת אוריפידס.
אָלֶרְגְּיָה (בעברית: רַגֶּשֶׁת) היא תגובה חיסונית לא רצויה של הגוף בחשיפה לחומרים שבדרך כלל אינם מעוררי מחלות.
דוגמאות נפוצות לאלרגיה הן עיטוש או דמע בנוכחות אבק או בתקופת פריחת צמחים מסוימים.
בשעה שתגובה חיסונית כנגד פתוגנים (גורמים מעוררי מחלות) נחשבת לדבר חיובי השומר על גוף האדם ממחלות, הרי שאלרגיה היא "תקלה" במערכת החיסון, ומהווה תופעה שלילית.
כ-12%-25% מאוכלוסיית העולם סובלים מאלרגיה מסוימת.
לנטייה לאלרגיה קיים מרכיב תורשתי מובהק.
אלרגיה ואי סבילויות למזון נובעות לרוב ממזון פגום או מזיק לגוף, או מזיהום בגוף כתוצאה מנטילת תרופה, זיהום אוויר או מזון פגום אחר.
מלבד אלרגיה, קיימות תופעות אחרות של רגישות או אי סבילות, כגון רגישות לפול עקב חוסר באנזים G6PD (הנפוצה בעיקר בקרב יוצאי כורדיסטן וצפון עיראק) או אי-סבילות ללקטוז - סוכר החלב ולגלוטן.
תופעות אלו אינן קשורות במערכת החיסון ולכן אינן אלרגיות.
אחת הסיבות לתופעת האלרגיה היא רגישות יתר של המערכת החיסונית כלפי חומרים מסוימים הנמצאים בסביבה (אלרגנים).
רגישות יתר זו עשויה לגרום לתסמינים שונים בהתאם לסוג האלרגיה, חומרתה ודרך החשיפה לגורם האלרגיה.
החומרים עלולים להוביל לתגובות אלרגיות שונות מאדם לאדם.
יש מספר סוגי אלרגיה, הנפוצה בהם היא האלרגיה המיידית הקשורה בנוגדני האלרגיה מסוג IgE.
כאשר האדם נחשף לראשונה לאלרגן, התוצאה היא יצירת נוגדנים מסוג IgE המופיעים בדם.
נוגדנים אלו נצמדים לדופן תאי פיטום (Mast cells) הנמצאים בכל הרקמות בגוף, בעיקר ברקמות החשופות לסביבה (דרכי נשימה, מערכת העיכול ועור).
כאשר האדם נחשף בפעם השנייה לאותו אלרגן, הדבר גורם לקישור של שני נוגדנים מסוג IgE על פני תאי הפיטום ולהפעלת מערכת תאית הגורמת להפרשה של חומרים המעוררים תגובה אלרגית ודלקתית שבראשן הוא החומר הקרוי היסטמינים.
ההיסטמין גורם לתגובות האלרגיות כגון פריחה, גרד, אודם, בצקת ונזלת אלרגית.
בקרב בני האדם קיימות אלרגיות למגוון רחב של חומרים.
בנוסף, בני האדם נבדלים בתסמינים הנובעים מחשיפה לאלרגן לו הם רגישים.
קשקשים, ריר ושתן של חתולים (ולאו דווקא שערות החתול) - בחדירת אלרגנים לאף בנשימה או במגע עם העור.
לטקס שהוא חלבון הגומי הצמחי (לדוגמה בכפפות) - במגע עם העור.
מזונות כגון חלב, ביצים, אגוזים, תותים או בוטנים - באכילה.
(יש גם תופעות אי סבילות או רגישות לא אלרגית למזונות, כמו אי סבילות לחלב, לאלכוהול או לפול).
הפרשותיה וביציה של קרדית אבק הבית וחרקים אחרים - בחדירת אלרגנים לאף בנשימה (הציבור מכנה בטעות תגובה אלרגית זו כ"אלרגיה לאבק" או "אלרגיה לפוך" משום שהאלרגנים האלו מתרכזים בגרגרי האבק ובפוך.
אולם, לא האבק ולא הפוך הם האלרגנים עצמם).
אבקה מאבקני פרחים עונתיים - בחדירת אלרגנים לאף בנשימה.
מתכות כמו ניקל, קובלט וכרום - במגע עם העור.
המנגנון הגורם לאלרגיה במקרים אלו אינו מובן, אך נראה שחיידקי העור מתווכים בין האדם לבין הניקל באלרגיה זו ולא בטוח שהמתכות הן האלרגנים עצמן.
חלק מהאנשים, שרגישים לפניצילין, מפתחים תגובה אלרגית (עודף נוגדני IgE) וחלק מפתחים רגישות, שאינה אלרגית.
זאת להבדיל מרגישות לתרופות, המכילות סולפה, כמו אופטלגין ואספירין, שהיא רגישות, שלעולם אינה אלרגית והיא תופעה זהה לרגישות לפול.
עובש - בחדירת אלרגנים לאף בנשימה.
חשיפה לאלרגן יכולה לגרום לתסמינים במערכות ואברי גוף שונים:
קושי בנשימה ואף חנק כתוצאה מכיווץ שרירים והפרשות בדרכי הנשימה - למעשה זהו התקף של אסתמה (גנחת).
הרחבת כלי הדם וירידת לחץ הדם עד כדי הלם אנפילקטי, אובדן הכרה, ובמקרים קיצונים גם מוות.
פריחות מסוגים שונים (כמו אקזמה וסרפדת).
דלקת עור אטופית ("אסתמה של העור").
אבחנת האלרגיה לא תמיד ברורה ולעיתים דרושה רמת חשד גבוהה מצד הרופא כדי להבין שמחלתו של החולה נגרמת למעשה מגורם אלרגני כלשהו.
כאשר עולה החשד לאלרגיה, יופנה החולה לבדיקת אלרגיה.
הבדיקות מתחלקות לשלושה סוגים: בדיקות עוריות, בדיקות שאיפה ובדיקות דם (בדיקת RAST).
בדיקות עוריות - קיימות שלוש שיטות:
אלרגולוג (רופא מומחה לאלרגיות) יטפטף טיפות קטנות של תמציות מצמחים, בעלי חיים או גורמים סביבתיים אחרים הידועים כאלרגנים נפוצים (זו לצד זו בסדר ידוע), אחר כך ישרוט בעדינות את העור שמתחת לכל טיפה עם מחט כדי להחדיר את החומר אל העור עצמו.
לאחר כ-15 דקות, יבדוק אם נוצרה תגובה דלקתית (נפיחות ואדמומיות) ואם כן, בדיוק באיזה אלרגן (איזו טיפה) השתמש כדי ליצור את הגירוי.
הזרקה תת-עורית של אלרגנים ובדיקת התגובה אליהם.
מדבקות המוצמדות לעור החולה למשך יום או יומיים ובדיקת התגובה אליהן.
אם נוצרת תגובה דלקתית, פירושו שהאדם רגיש (אלרגי) לאלרגן שהוזרק, הוחדר בשריטה או הוצמד לעור.
בדיקות דם - בודקים את הימצאותם של נוגדנים גורמי אלרגיה (מטיפוס IgE) בדם ולאיזה חומרים הם נקשרים.
אם נמצא נוגדן מטיפוס IgE שנקשר לחומר ידוע, יצביע הדבר על האפשרות שהנבדק אלרגי לחומר זה.
בדיקות שאיפה - מתאימות לאלרגיות לאבקת פרחים, אבק או עובש.
האבחון הסופי הוא שילוב של האינפורמציה הרפואית בתוצאות הבדיקות.
ההתמודדות מתחילה בזיהוי האלרגן שהאדם רגיש לו והימנעות ממנו.
עם זאת, כאשר מדובר על אלרגיה לחומר המצוי בשימוש נרחב בקרב כלל הציבור, המשימה של הימנעות מהאלרגן היא קשה.
במיוחד קיים קושי להימנע מחשיפה לאלרגנים העוברים באויר, כמו בוטנים, או שהתגובה האלרגית מופיעה גם מחמת מגע ולא רק מאכילה.
במקרים כאלו ישנם מוסדות, דוגמת בתי ספר וגני ילדים המגדירים חלק משטחם או את כלל המוסד כמקום האסור להכנסת האלרגן.
במדינת ישראל נקבע שבתי ספר וגני ילדים בהם לומד ילד עם אלרגיה מסכנת חיים יוגדרו כשטח הנקי מהאלרגן.
בעיה נוספת היא כאשר הסובל מאלרגיה הוא קטן מכדי לקחת אחריות על הימנעות מאלרגן.
במדינת ישראל ניתנת להורים של ילדים מגיל 9 חודשים עד גיל 10 שנים הסובלים מאלרגיה מסכנת חיים גמלה המיועדת למימון סיוע בהשגחה על הילד מפני חשיפה לאלרגן המסכן אותו.
במקרים בהם האלרגיה מוגדרת כמסכנת חיים, מומלץ לבעלי האלרגיה לשאת איתם מזרק אפינפרין, הנותן טיפול רפואי ראשוני להתקף אלרגיה פתאומי.
המלצה נוספת הניתנת לבעלי אלרגיה מסכנת חיים היא להימצא תמיד בקרבה לבעל ידע רפואי היכול לטפל בהתקף או בסמיכות לבית חולים המסוגל לתת טיפול רפואי להתקף אלרגי.
כך למשל, צה"ל מתנה השתתפותם של בעלי אלרגיה מסכנת חיים בפעילות בבסיסי צה"ל בהתקיימם של שני תנאים מצטברים: היות הבסיס הצבאי מרוחק 30 דקות נסיעה או פחות מבית חולים וכן הימצאותו הרציפה של מטפל רפואי בכיר בבסיס, במשך כל שעות היממה.
כאשר ההימנעות קשה לביצוע, עוברים לטיפול תרופתי.
בין הטיפולים לאלרגיות ניתן למצוא תרופות אנטי-היסטמיניות המנטרלות את פעילות ההיסטמין, סטרואידים המעכבים את הדלקת הנגרמת עקב האלרגיה, נוגדי גודש, נוגדי לויקוטריאנים ואמצעים רפואיים רבים אחרים.
בחירת הטיפול המתאים נעשית על פי סוג האלרגיה, חומרתה ותדירותה.
אחת השיטות היעילות לריפוי של ממש מהאלרגיה ולא רק טיפול בתסמינים, הוא חיסון.
בשיטה זו (המכונה אימונותרפיה) מקבל החולה, במינונים הולכים ועולים, תמציות מגורם האלרגיה, באופן כזה שבסופו של דבר הוא מתחסן מפני השפעותיו המזיקות.
התהליך הוא איטי וקיים בו סיכון לתגובה אלרגית קשה במהלכו ולכן מבוצע רק על ידי רופאים מומחים לאלרגיה.
ברפואה אלטרנטיבית מקובל לטפל במקרי אלרגיה על ידי נטורופתיה, צמחי מרפא, הומיאופתיה, רפואה סינית מסורתית, טאט וקינסיולוגיה.
מאמר מדעי שפורסם בשנת 2006 על ידי "מאיו קליניק" (Mayo Clinic), בדק מאות מקרי אלרגיה, כולל אסתמה וזיהומים בדרכי הנשימה, שטופלו על ידי מרפאים אלטרנטיביים שונים.
ברוב המקרים הטיפולים האלטרנטיביים לא היו יעילים ולא ניכר שינוי לעומת טיפול בפלסבו.
בפרט נבדקו טיפולים הומיאופתיים במקרי אלרגיה אצל ילדים ומתבגרים; מחברי המאמר הגיעו למסקנה שהגישה האלטרנטיבית לא מספקת פתרון מוכח לבעיות אלו.
אלרגן הוא כל חומר (אנטיגן) שעלול לגרום לתגובה אלרגית אצל האדם או אצל בעלי חיים על ידי עירור-יתר של מערכת החיסון.
האלרגן חודר לגוף לרוב דרך מערכת הנשימה או דרך המזון.
האלרגן עשוי להיות אבקת פרחים, מזון, משקה, תוספי מזון ותרופות.
לא קיימת רשימה מוגדרת של החומרים האלרגנים שכן כמעט כל חומר עשוי להיות אלרגן והרגישויות הן שונות באנשים שונים.
אלרגיות למזון נפוצות פחות מרגישות למזון, אך חלק מסוגי המזון, כגון בוטנים, אגוזים ופירות ים שונים ידועים כאלרגנים אצל אנשים רבים.
קיסוס רעיל (Poison Ivy) וצמחים נוספים, גורמים לתגובה אלרגנית לכל אחד אחרי מגע חוזרני.
זמן התגובה החיסונית של הגוף לאלרגנים אלה משתנה בין אדם לאדם.
אלרגנים נפוצים נוספים הם העוקץ של הדבורה, פניצילין ולטקס.
תגובה אלרגית חזקה במיוחד, המסוגלת להרוג תוך דקות ספורות היא האנפילקסיס (anaphylaxis).
מכלול החומרים אליהם אדם אלרגי יכול להשתנות במהלך חייו.
מריפוי אלרגיה ועד פיתוח אחת חדשה.
קימברלי אלקסיס בלדל היא שחקנית ודוגמנית אמריקאית.
ידועה בשל תפקידה כרורי גילמור בסדרת הדרמה "בנות גילמור", ובשל תפקידה כאמילי מאליק בסדרה הדיסטופית "סיפורה של שפחה", עליו זכתה בפרס אמי.
בלדל נולדה ביוסטון שבטקסס, בת למרטין בלדל ולננט, דיילת אוויר ומפקחת מתנות (gift processor).
אביה גדל בארגנטינה למהגרים מאירופה.
בלדל לא למדה אנגלית בטרם החלה את לימודיה בכיתה א'.
כשהייתה בת שמונה עודדו אותה הוריה לשחק בתיאטרון הקהילתי על מנת להתגבר על ביישנותה.
השתתפותה בהפקות מקומיות דוגמת "הקוסם מארץ עוץ" עוררה בה שאיפות להיות שחקנית.
בגיל 14, בעת שיטוט בקניון, "התגלתה" על ידי צייד דוגמניות והחלה בקריירת דוגמנות.
במקביל המשיכה את לימודיה ב"אקדמיית סט.
אגנס", בית ספר לבנות בלבד ביוסטון.
לאחר סיום התיכון עברה להתגורר בעיר ניו יורק והחלה ללמוד באוניברסיטת ניו יורק.
לימודיה בחוג לקולנוע (תחום עיקרי) נמשכו זמן קצר בלבד.
היא עזבה את לימודיה ואת ניו יורק לטובת קריירת משחק בלוס אנג'לס.
בלדל, שעד אותה עת דגמנה והופיעה בהפקות משניות כמו בסרט "המרוץ לצמרת של מקס פישר" (1998), זכתה בתפקיד ראשי בסדרת טלוויזיה חדשה וניסיונית: "בנות גילמור".
סדרה זו עוסקת בעיקר ביחסים בין אם חד הורית (לורן גרהאם בתפקיד "לורליי גילמור") ובתה (בלדל בתפקיד "רורי") כאשר הפרש הגילאים בין השתיים הוא 16 שנים בלבד.
ב-2002 שיחקה בתפקיד ראשי בסרט "מעיין הנצח המבוסס על רב-המכר "מעיין הנצח" של נטלי באביט.
בשנת 2004, שיחקה בסרט "כלה ודעה קדומה", בתפקיד בקי.
משחקה בבנות גילמור הביא לה תפקידים נוספים בהוליווד, בהם תפקיד של זונה - תפנית חדה לעומת גילום דמותה של "ילדה טובה קונטיקט" בבנות גילמור - בסרט הקולנוע עיר החטאים שיצא לאקרנים ב-2005. הסרט צולם בעיקר בגוונים אפורים, אך הבמאי בחר להדגיש בצבע מראות מסוימים, ביניהם עיניה הכחולות של בלדל.
בנוסף באותה שנה, כיכבה בסרט אחוות הג'ינס, ובסרט ההמשך שיצא באוגוסט 2008.
בשנת 2009 התארחה בפרק בסדרה "ER", שם גילמה את ד"ר ג'וליה וייס.
בשנת 2012 שיחקה בשלושה פרקים בסדרה "מד מן".
ב-2014 שיחקה בתפקיד ראשי בסדרה "אנחנו והם".
בשנת 2016 שיחקה בסדרת ההמשך של בנות גילמור "בנות גילמור שנה בחייהן" לצד לורן גרהאם.
משנת 2017 היא מופיעה בסדרת הדרמה של הולו, "סיפורה של שפחה" בתפקיד אמילי.
על תפקידה זה זכתה בפרס אמי לשחקנית אורחת בסדרת דרמה לשנה 2017, וקיבלה מועמדות נוספת בקטגוריית שחקנית המשנה ב-2018. בשנת 2022 הודיעה כי היא עוזבת את הסדרה לפני עונתה החמישית.
בלדל, המכונה "קים" על ידי בני משפחה וחברים, מתנדבת בארגון "פירסט בוק", ארגון ללא כוונת רווח שעוסק בחלוקת ספרים לאלו שידם אינה משגת את רכישתם.
במשך כשלוש שנים וחצי ניהלה מערכת יחסים עם השחקן מיילו ונטימיליה, ששיחק לצידה בסדרה "בנות גילמור".
באמצע 2012 החלה לצאת עם השחקן וינסנט קרטיזר, ששיחק לצידה בסדרה "מד מן".
הזוג נישא בקליפורניה ביוני 2014. בסתיו 2015 נולד בנם הבכור.
בשנת 2022 בני הזוג התגרשו.
+שנהסרטתפקידהערות1998המרוץ לצמרת של מקס פישרתלמידהללא קרדיט2002מעיין הנצחויניפרד פוסטר ג'קסון2004כלה ודעה קדומהג'ורג'ינה "ג'ורג'י" דארסי2005עיר החטאיםבקיאחוות הג'ינסלנה קליגריס2006אני ריד פשקייט פטרסוןזוםאייסללא קרדיט2008אחוות הג'ינס 2לנה קליגריס2009הבחור הטובבת' וסטבוגרתריידן מאלבי2010הקנוניהשרה ווסטוןThe Kate Logan Affairקייט לוגאן2011Girl Walks into a Barקיםיפות רצחויולט2012קומקום הנחושתפייטון2014Parts per Billionשרהאמילי וטיםאמילי2015החתונה של ג'ניקיטי פרידמן2019Cryptoקייטי
+שנהסדרהתפקידהערות2000–2007בנות גילמוררורי גילמורתפקיד ראשי; (7 עונות); 153 פרקים2009ERד"ר ג'וליה וייספרק: "And in the End..."2012מד מןבת'3 פרקים2013זכור את יום ראשוןמולי ברנפורדסרט טלוויזיה של ABC2015מניערוביןפרק: "Oblivion"2016בנות גילמור: שנה בחייהןרורי גילמורתפקיד ראשי; 4 פרקים2017–2022סיפורה של שפחהאמילי מאליק / שלגלןתפקיד ראשי; (4 עונות); 46 פרקים
פרס אמי לבידור בפריים טיים לשחקנית אורחת בסדרת דרמה (אנ') (2017)
פרס אמי לבידור בפריים טיים לשחקנית משנה בסדרת דרמה (אנ') (2018)
פרס אמי לבידור בפריים טיים לשחקנית אורחת בסדרת דרמה (אנ') (2020, 2021)2018Us & Themסטייסיתפקיד ראשי; 7 פרקים
(במקור תוכנן לעלות ברשת FOX בעונת השידורים של 2014-2013)
אלרה הוא אחד הירחים של צדק.
אלרה הוא חלק מקבוצת הימליה של ירחי צדק; שבעה ירחים המקיפים את כוכב הלכת במרחק של 11 עד 13 מיליון קילומטר ובנטייה של 27.5°.
הוא התגלה על ידי צ'ארלס דילון פרין במצפה הכוכבים ליק ב-1905 ונקרא על שמה של אלרה מהמיתולוגיה היוונית, אימו של טיטיוס שנולד מזאוס.
שם זה ניתן לו רק ב-1975, עד אז נקרא בפשטות "Jupiter VII" - הירח השביעי של צדק.
בין 1955 עד שניתן לו שמו הרשמי, נקרא לעיתים "הרה" (Hera).
בפברואר ומרץ 2007 חלפה הגשושית ניו הוריזונס במרחק של 8 מיליון ק"מ מאלרה, בדרכה לכוכב הלכת הננסי פלוטו וצילמה מספר צילומים.
אלרגיה לחלב היא סוג של אלרגיה למזון שבה מתקיימת תגובה חיסונית לאחד או יותר מחלבוני חלב שמקורו בבעל חיים כלשהו.
השכיחות המדווחת בספרות, בקרב פעוטות ותינוקות נעה בין 2% לבין 5% וחולפת לרוב עד גיל 5 שנים.
על פי מחקר שנערך בישראל, שכיחות האלרגיה מסוג lgE לחלב בקרב תינוקות, היא 2-3%.
שיעור התינוקות המאובחנים כסובלים מאלרגיה לחלב גבוה מהשיעור האמיתי.
הטיפול באנשים אלרגיים לחלב היא הימנעות מוחלטת מחלב ומוצריו, וכן ממזונות המכילים חלבוני חלב.
התסמינים העיקריים לאלרגיה לחלב הם פריחה בעור, סרפדת, הקאות, שלשול ועצירות.
הופעת התסמינים עלולה להתרחש בין דקות ספורות לאחר החשיפה לחלבונים לבין מספר שעות לאחר מכן.
בחלק מהמקרים הופעת התסמינים תתרחש אף מספר ימים לאחר החשיפה לחלבונים.
בשנים 2011-2004 תועדו בישראל שלושה מקרי מוות של ילדים חולי אסתמה אלרגיים לחלבון חלב, כתוצאה מחשיפה למיליגרמים של חלבון חלב בתוך מזון שסומן פרווה.
ב-2019 דיווח מגן דוד אדום על 865 ילדים ובני נוער בישראל שפונו לבתי חולים כתוצאה מתגובה אלרגית, כש-290 מהם סבלו מתגובה אנפילקטית קשה - הגורמת לסכנת חיים מידית.
ב-2020 דווח על 592 ילדים ובני נוער בישראל שפונו לבתי החולים עם תגובות אלרגיה כש-230 מהם סבלו מתגובה אנפילקטית לגבי כלל האוכלוסייה לא קיימים נתונים.
אלרגיה לחלב היא אלרגיה לחלבונים שבחלב, כלומר תגובה חיסונית שלילית לחלבונים בחלב בעוד שאי-סבילות ללקטוז היא תסמונת קלינית המאופיינת בחוסר היכולת לעכל לקטוז בצורה מיטבית.
אלרגיה לחלב היא האלרגיה למזון השכיחה ביותר בקרב התינוקות.
אלרגיה לחלב קיימת בקרב 2% ל-3% מהתינוקות במדינות המפותחות בעולם, בעוד שאצל 85-90% מתוכם האלרגיה לחלב חולפת עד גיל 3.
אלקרן הגדות, אייל אלקרן או אייל מים סיני (שם מדעי: Hydropotes inermis), הוא סוג של אייל החי במזרח אסיה ומהווה מין יחיד בסוג (Hydropotes) ובשבט האלקרניים.
מבחינה חיצונית אלקרן הגדות מזכיר במקצת את משפחת איילי המושק.
כיום יש נטייה לסווגו בתת-משפחת איילי פרדות בשל מבנה קרסולו.
אלקרן הגדות הוא חסר הקרניים היחיד ממשפחת האיילים (מלבד איילי המושק).
בנוסף הוא בעל ניבים, דבר נדיר אצל בעלי חיים שאינם טורפים.
פרוותו בקיץ דלילה ובצבע חום-אדמדם ובחורף עבה ובצבע חום-אפרפר, האוזניים קצרות ומעוגלות בקצה, הגרון והבטן לבנים, הזנב קצר, ובאורך של 5–10 סנטימטר.
הרגליים ארוכות יחסית, והאחוריות ארוכות וחזקות יותר מהקדמיות, מה שמשווה לו מראה כפוף מעט.
משקלם של הזכרים 11–14 קילוגרם, ושל הנקבות 8–11 ק"ג.
אלקרן הגדות מחולק לשני תת-מינים:
במקום קרניים לאלקרן הגדות יש זוג ניבים הבולטים מהשפה העליונה כמו של איילי מושק.
בדרך כלל הניבים של הזכרים גדולים יותר ומגיעים לאורך של 5–8 ס"מ, ושל הנקבות 3–5 ס"מ, אולם לפעמים הניבים זעירים ובאורך של 0.5 ס"מ בלבד.
הניבים מתחילים לצמוח בסתיו, וגדלים במשך 18 חודשים עד שנתיים.
גם כאשר הם מגיעים לגודלם המלא, רק 60% מהניב בולט מהשפה, והשאר בתוך השורש.
הניבים נשלטים על ידי שרירי הפנים, וכאשר אלקרן הגדות אוכל הוא בדרך כלל יזיז את ניביו אחורה כדי שלא יפריעו באכילה.
כששני יריבים נפגשים הם יזיזו את ניביהם קדימה ויעמדו זה מול זה במרחק של 10–20 מטר; בשלב זה יכול להיות שאחד מהם ימלט והשני ירדוף אחריו תוך כדי השמעת נקישות, או ששניהם יתקרבו ויתקפו אחד את השני עם הניבים בראש, בכתפיים ובגב.
המפסיד יניח את ראשו וצווארו על האדמה, או לחלופין יברח ויעזוב את השטח.
צלקות ארוכות, וחתכים באוזניים, שנצפו על זכרים רבים מראה כי הלחימה ביניהם שכיחה.
אלקרן הגדות נמצא בדרום ומזרח סין, בקוריאה הצפונית, ובקוריאה הדרומית.
האלקרן הובא לבריטניה ושוחרר לבר, וכמו כן מספר איילים שברחו מחוות פרטיות, ייצרו אוכלוסייה קטנה, ונכון לשנת 2007 נאמדה האוכלוסייה בכ-600 איילים, והיוותה כ-10% מהאוכלוסייה העולמית.
בצרפת יש מספר אוכלוסיות פרא קטנות, ובארצות הברית יש מספר פרטים בחוות פרטיות.
בטנסי תועדו מספר נקבות שברחו ותקפו בני אדם.
אלקרן הגדות מעדיף אזורים המתאפיינים בשיחים ועצים קטנים, והוא נפוץ לרוב בקרבת נהרות, נחלים, ביצות, ומישורי החוף, שם הוא מוסווה על ידי צמחייה צפופה כדוגמת קנה או סוף.
הוא נצפה גם בהרים, קרחות יער, שטחי מרעה, ואזורים מעובדים.
אלקרן הגדות פעיל בעיקר בבוקר ובערב, ובשאר היום הוא מסתתר בצמחייה.
באזורים שהוא לא מופרע על ידי אדם, הוא יכול להיות פעיל בכל שעות היום.
אלקרן הגדות הוא שחיין מיומן ושוחה מאי לאי בחיפוש אחר מזון ומסתור.
כאשר הוא נמלט הוא רץ בניתורים בדומה לארנב.
האלקרן הוא בעל חיים בודד וטריטוריאלי מאוד ומסמן את הטריטוריה שלו בשתן וצואה, וגם על ידי חיכוך בלוטות הריח שברגליו בעצים.
לעיתים הוא גם נושך את הצמחייה כדי לסמן את שטחו.
נקבות תוקפניות רק לפני ואחרי הלידה, ומגרשות אז נקבות אחרות משטחם.
עונת הרבייה היא בחודשי נובמבר וינואר, והעופרים נולדים בחודשי מאי עד יולי לאחר הריון של 170–210 ימים.
תכונה ייחודית לאלקרן היא יכולתה של הנקבה להמליט 1–8 עופרים בהמלטה, אם כי בדרך כלל בהמלטה אחת עד ארבעה עופרים.
בשעת הלידה העופר שוקל כק"ג אחד, ומסוגל לעמוד על רגליו לאחר שעה.
למרות שיעור הלידה הגבוה, כ-40% מהעופרים מתים בארבעה השבועות הראשונים.
העופרים מוסתרים בשבועות הראשונים בצמחייה, ונגמלים מחלב לאחר חודשיים.
בשונה מיתר האיילים, העופרים של האלקרן נולדים בצבע חום כהה מאוד, וצבעם מתבהר בחלוף הזמן.
הזכרים מגיעים לבגרות לאחר 5–6 חודשים, והנקבות לאחר 7–8 חודשים.
תזונתו של האלקרן כוללת קני סוף, עשבים, צמחי מים שונים וירקות.
בטווח המקורי שלו, האלקרן שרוי בירידה חמורה, כתוצאה מציד בלתי חוקי והרס בתי הגידול.
בנוסף להיותו ניצוד כמזיק לחקלאות באזורים מסוימים, המין גם ניצוד עבור בשרו, ואיברים שונים בגופו נמצאים בשימוש ברפואה הסינית.
האלקרן רגיש במיוחד לשינויים סביבתיים, והחקלאות ופיתוח עירוני היא איום גדול לבית גידולו.
המין כבר איבד הרבה מהטווח המקורי שלו, והוא ממשיך להתכווץ, עם אוכלוסיות קטנות ומפוצלות.
תוכניות השימור בסין כוללות בעיקר הגנה והרחבת הטווח באגם פו-יאנג, וקישור בין האוכלוסיות המפוזרות בנהר היאנגצה.
בקוריאה הצפונית לא ניתן לחקור את מצבו בשל המצב המדיני, ובקוריאה הדרומית מתמקדים בעיקר בהגנה מציד לא חוקי.
מצב השימור של אלקרן הגדות הוגדר על ידי IUCN בשנת 2008 כ-"פגיע".
תוחלת חייו של האלקרן בטבע 10–11 שנים, ובשבי 10–13 שנים.
אלרגיה למזון היא תגובה של מערכת החיסון לחלבון הנמצא במזון.
מקור המילה אלרגיה המילה אלרגיה (Allergy) מקורה ביוונית עתיקה allos פירוש המילה אחר או שונה, ergon פירוש המילה עבודה, פעולה.
ההלחם של שתי המילים פירושו תגובה שונה או פעילות שונה כתוצאה מתגובת מערכת החיסון באופן חריג או שונה לחומרים שאינם אמורים לעורר תגובה.
במקרה של תגובה אלרגית, תרופות מסוימות עשויות למנוע, למזער או לטפל בתגובה לחלבון,.
טיפול באלרגיה כולל גם טיפול חיסוני או הימנעות, שבה האדם האלרגי נמנע מכל צורה של מגע עם המזון אליו הוא אלרגי.
אנשים שאובחנו עם אלרגיה למזון עשויים לשאת זריקות של אפינפרין, כגון האפיפן, לענוד תכשיטי התראה רפואיים בצורות שונות, או לפתח תוכנית פעולה לשעת חירום, בהתאם להוראות הרופא המטפל שלהם.
אלרגיה למזון עלולה להתפתח כתוצאה מעקיצה של בעלי חיים, כגון, קרציית הכוכב הבודד.
עקיצתה עלולה לגרום לאלרגיה לבשר המכונה
נהוג לחשוב שניתן לפתח אלרגיה למזון בקלות רבה יותר אצל חולים עם תסמונת דרמטיטיס, שילוב נפוץ מאוד של מחלות: נזלת אלרגית ודלקת הלחמית, אקזמה (גרב) ואסתמה.
לתסמונת מרכיב תורשתי חזק; היסטוריה של מחלות אלרגיות במשפחה יכולה להצביע על תסמונת דרמטיטיס.
מצבים שנגרמו על ידי אלרגיות למזון מתחלקים לשלוש קבוצות על פי המנגנון של התגובה האלרגית:
1. נוגדני IgE (אימונוגלובולין E) (קלאסי):
תגובת רגישות יתר מיידית (סימפטומים שתוארו לעיל).
2. IgE ו/או ללא IgE:
דוגמה חשובה לכך היא מחלת הצליאק, שהיא תגובה חיסונית שלילית של רקמת המעי הדק לחלבון גלוטן, המצוי בסוגים שונים של דגניים.
אי סבילות לחלבון חלב סויה (MSPI).
אלרגיה למזון יכולה להתבטא בכאבי בטן, הקאות, גירוי בפה ובחך, הופעה של גרד, פריחה ונפיחות בגוף ובמקרים חמורים נפיחות באזור הפנים, העיניים והשפתיים, קוצר נשימה ולעיתים ירידת לחץ דם, שוק אנפילקטי וסכנת מוות.החלבון במזון הוא המרכיב הנפוץ ביותר לתופעות של אלרגיה למזון.
סוגים אלו של אלרגיות מתרחשים כאשר המערכת החיסונית של הגוף מזהה בטעות חלבון במזון כמזיק.
חלבונים מסוימים (או חלקים מחלבונים) מזכירים בהרכבם גוף זר, כגון, וירוס או חיידק כלשהו, ובכך נעשה זיהוי שגוי על ידי מערכת ההגנה של הגוף.
הגוף תוקף ומנסה לדחות את האלרגן בכל דרך, אך לרוב הדרכים אינן יעילות.
חלבונים אלה מטעים את המערכת החיסונית ועל כן היא מגיבה כאילו החלבון הוא פולש.
לאחר מכן המערכת החיסונית מתנהגת כאילו האורגניזם נמצא תחת התקפה, ושולחת תאי דם לבנים להגנה, תהליך שמעורר תגובה אלרגית.
תגובות אלו יכולות להיות קלות או חמורות, המחייבות התערבות חירום מיידית.אלרגיות למזונות קלאסיים (בתיווך אימונוגלובולינים-E) מסווגים כתגובות רגישות יתר מיידית מהסוג-I.
לתגובות אלרגיות אלו התפרצות חריפה המתרחשת לאחר שניות אחדות ועד שעה אחת, והם עשויים לכלול:
פריחה (פריחה על הגב או על הגפיים היא תסמין נפוץ).
גירוד של הפה, השפתיים, הלשון, הגרון, העיניים, העור, או אזורים אחרים.
נפיחות (אנגיואדמה) של השפה, הלשון, העפעפיים, או הפנים.
אלרגיה לבוטנים - אחת מאלרגיות המזון הנפוצות ביותר היא רגישות לבוטנים, השיכים למשפחת הקטניות.
אלרגיה לבוטנים עלולה להיות חמורה, אך לעיתים ילדים מצליחים להתגבר עליה.
אלרגיה לאגוזי עץא, כגון, אגוזי פקאן, קשיו, פיסטוקים, צנוברים, אגוזי קוקוס, ואגוזי מלך.
סובלים ממנה עשויים להיות רגישים לאגוזי עץ אחד או לאגוזי עץ רבים ושונים.
אלרגיה לזרעים , למשל לזרעי שומשום ופרג, אשר מכילים שמנים שבהם החלבון נוכח, שעשוי לעורר תגובה אלרגית.
אלרגיות לזרעים, במיוחד שומשום, הופכות כנראה לנפוצות יותר במדינות רבות.
אלרגיה לביצים, סביר שתופיע, אצל ילד אחד מתוך 50 ילדים, אלרגיה לביצים.
לעיתים קרובות נעלמת כשהילדים מגיעים לגיל חמש.
בדרך כלל הרגישות היא לחלבונים של חלבון הביצה ולא לחלבונים של חלמון הביצה.
אלרגיה לחלב פרות, עיזים או כבשים נפוצה מאד, רבים אינם מסוגלים לסבול מוצרי חלב כגון גבינה.
כתשעה אחוזים מהפעוטות בעולם סובלים מאלרגיה לחלב.
אלרגיות למזון נוספות - מזון המכיל חלבוני סויה, חיטה, דגים, פירות ים, פירות, ירקות, תירס, תבלינים, צבעי מאכל טבעיים וסינתטיים ותוספים כימיים.
אף על פי שרמות הרגישות משתנות בהתאם למדינה, האלרגיות למזון הנפוצות ביותר הן אלרגיות לחלב, ביצים, בוטנים, אגוזי עץ, פירות ים, צדפות, סויה וחיטה.
אלה מכונים לעיתים קרובות "שמונה הגדולים".
דוגמה לאלרגיות נפוצות יותר לאזור מסוים היא הגודש של אלרגיות אורז במזרח אסיה, שם אורז מהווה חלק ניכר מהתזונה היומית.
אלרגיה למזון מאובחנת בקלות יחסית בעזרת תבחיני עור – "טסטים".
התבחינים נעשים בכל גיל, אך לא בכל מצב: עור חולה מאוד כמו Atopic Dermatitis ("אסתמה של העור") עשוי לעיתים לפגוע במהימנות הבדיקה; חולה שנוטל תרופות אנטי-היסטמיניות עשוי אף הוא להראות טסט שלילי כוזב למרות קיום האלרגיה.
חלופה טובה לתבחיני עור היא בדיקת דם לנוכחות אלרגיה.
בבדיקה זו נמדדים נוגדני IgE (נוגדנים המסוגלים לגרום לתגובה אלרגית) ספציפיים לכל סוג מזון.
בדיקה זו רגישה פחות מתבחין העור ויקרה הרבה יותר.
יתרונה לחולה הוא בעובדה שבדיקת דם יחידה מאפשרת להעריך קיומה של אלרגיה למזון לסוגיו.
נטילת אנטי-היסטמינים אינה פוגעת במהימנות הבדיקה.
יש בדיקות דם אחרות שנעשות בחו"ל ובהן נבדקים מדדים שונים כגון IgG (נוגדנים שמספקים הגנה ומעידים שהגוף רק מכיר את החלבון הנבדק).
אולם לרוב הן נעשות על ידי נוכלים המנצלים את תמימות החולים למען בצע כסף.
הם מראים לנבדק שיש לו נוגדנים למזונות רבים, בעוד שמדובר למעשה בנוגדנים שאינם גורמים למחלה.
לכל אלרגיה לסוג מזון יש מאפיינים ייחודיים.
אלרגיה לבוטנים ולשקדים למיניהם מאופיינת בתגובות קשות במיוחד ובהן מקרי מוות, וכמוה גם אלרגיה לדגים.
האלרגיה לשתי קבוצות אלה מתפתחת בגיל צעיר כגון בוטנים ובגיל מאוחר יותר לדגים, והיא נוטה להתמיד כל החיים.
תופעות אלרגיות למיני אגוזים ולדגים יכולות להתפתח מחישת ריח בלבד.
אלרגיה לחלב פרה היא האלרגיה השכיחה ביותר.
היא מתפתחת בגיל הינקות, תלוי מתי נחשף התינוק, ונוטה להיעלם בגיל שנה או שנתיים.
מחמת שכיחותה, נעשתה האלרגיה לחלב נושא נדוש ושכיח והתפתחו סביבה אמונות טפלות.
מעריכים ששכיחות האלרגיה לחלב בקרב תינוקות שיעורה כשני אחוזים.
בכל זאת נמנעים מלתת חלב לתינוקות ממספר סיבות:
דרגת חשד גבוהה: כל תינוק שיש לו תפרחת בעור נחשד כבעל אלרגיה לחלב פרה, בשל שכיחותו במזון התינוקות.
דעה רווחת אשר נשענת על כתבי הרמב"ם, שחלב פרה גורם לליחה.
ככל הידוע דעה זו לא הוכחה, אך הורים רבים נמנעים מסיבה זו מלתת חלב פרה לתינוקות הסובלים מקשיי נשימה.
זאת על אף שקשיי נשימה, אינם מעידים בהכרח שהתינוק אלרגי לחלב.
עמוד התווך של טיפול לאלרגיה למזון הוא הימנעות מוחלטת מהמזונות שזוהו כגורמי אלרגיה.
לשם כך אף מיעדים בתעשיית המזון קווי ייצור המופרדים באופן גאוגרפי מקווי הייצור הכלליים, עם הקפדה על הפרדה מוחלטת של עובדים וחומרי הגלם והדגשה על אי נוכחות אלרגנים ספציפיים על תווית המוצר.
יש לזכור שאלרגן יכול לחדור לגוף על ידי בליעת מזון או משקה המכיל את האלרגן, או על ידי מגע במשטחים שבאו במגע עם האלרגן, ולאחר מכן נגיעה בעיניים או אף.
עבור אנשים שהם מאוד רגישים, ההימנעות כוללת הימנעות מגע או שאיפת המזון הבעייתי.
אם המזון נבלע בטעות ותגובה מערכתית (אנפילקסיס) מתרחשת, חייבים להשתמש באפינפרין.
ייתכן גם כי מנה שנייה של אפינפרין עשויה להידרש לתגובות קשות.יש להעביר את האדם לחדר המיון, שבו ניתן לתת טיפול נוסף.
טיפולים אחרים כוללים: אנטיהיסטמינים, וסטרואידים.
אפינפרין הוא שם אחר להורמון האדרנלין, אשר מיוצר באופן טבעי בגוף.
זריקת אפינפרין היא טיפול הקו הראשון לתגובות אלרגיות קשות (המכונים אנפילקסיס).
אם מנוהל באופן ובמועד, אפינפרין יכול לנטרל את ההשפעות של אנפילקסיס.
אפינפרין מקל על הנפיחות בדרכי הנשימה ומשפר את זרימת הדם.
אפינפרין זמין עם מרשם רופא במזרק אוטומטי המשמש לטיפול באנפילקסיס.
אנטיהיסטמינים יכולים להקל על חלק מהתסמינים המתונים יותר של תגובה אלרגית, אך לא מטפלים בכל התסמינים של האנפילקסיס.
אנטיהיסטמינים חוסמים את הפעולה של היסטמין, אשר גורם לכלי הדם להתרחב ולדלוף לחלבוני הפלזמה.
היסטמין גורם גם לגירוד על ידי פעולתו על מסופי עצב תחושתיים.
האנטיהיסטמין הנפוץ ביותר שניתן לאלרגיות למזון הוא דיפנהידראמין, הידוע גם כבנדריל (Benedryl).
סטרואידים נמצאים בשימוש כדי להרגיע את תאי מערכת החיסון שמותקפים על ידי הכימיקלים במהלך תגובה אלרגית.
צורה זו של טיפול בצורה של תרסיס לאף לא צריכה לשמש לטיפול באנפילקסיס, שכן הוא רק מקל על סימפטומים באזור שבו הסטרואידים נמצאים בקשר.
סיבה נוספת שבגללה לא צריך להשתמש בסטרואידים לטיפול באנאפילקסיס היא בשל אורך הזמן שנדרש כדי להפחית את הדלקת.
יכולים לקחת סטרואידים דרך הפה או באמצעות זריקה.
על ידי לקיחת סטרואידים באופנים הללו, ניתן להגיע לכל חלק של הגוף ולטפלו, אך נדרש זמן רב לתגובה מקלה על התסמינים.
טיפול על ידי חיסון-הפחתת רגישות
הפחתת הרגישות לאלרגיה למזון, על ידי טיפול חיסוני דרך הפה- אורלי- אפשרית לקבוצת משנה של אנשים.
תוכנית זו מאפשרת לילדים ומבוגרים אלרגיים למזון,לצרוך מזונות שהיו אלרגיים להם בעבר, שהפכו ללא כל תגובה אלרגית.
בשנת 2012 נערך שלב II של ניסוי קליני בתרכובת הצמחית FAHF-2 (נוסחת צמחים לאלרגית מזון 2) כטיפול לאלרגיה למזון.
נוסחה זו מבוססת על רפואה סינית מסורתית.
המכונים הלאומיים לבריאות של ארצות הברית (NIH) סיכמו שהתרופה הצמחית בטוחה לשימוש אך היעילות שלה לא הוכחה לפי תנאי המחקר המקובלים.
ריפוי אלרגיות בעזרת חיסון: פרופ' רונלד ואן רי, מאוניברסיטת אמסטרדם והמרכז הרפואי האקדמי, העלה תאוריה כי ניתן ליצור חיסונים באמצעות הנדסה גנטית כדי לרפא אלרגיות.
הקשר בין אלרגיה להיבטים נפשיים הוא דו כיווני; התמודדות עם תסמינים של אלרגיה והחרדה מהופעתן, קשורים לרמות מתח וחרדה גבוהות.
רמות אלו יכולות בתורן להשפיע על הופעתם של תסמיני אלרגיה ועל רמת חומרתם.
חיילים המשרתים בצה"ל וכן מועמדים לגיוס, הידועים כאלרגיים למזון ונושאים מזרק אפיפן, קיבלו הודעה כי הפרופיל הצבאי שלהם ישונה.
קיימת חשיבות רבה באבחון הגורם האלרגני במזון.
האבחון מאפשר הימנעות מצריכת מזונות מזיקים.
ניתן לבצע איבחון במספר שיטות:
השיטה הנפוצה ביותר היא שיטת התבחין במטלית.
השיטה נמצאת בשימושם רופאי עור ומומחים לאלרגיה.
השיטה מאפשרת חשיפה למספר רב של מזונות בו זמנית ומאפשרת לדרג את חומרת הרגישות לחומרים אלה.
בדיקת RAST היא בדיקה אימונולוגית לגילוי נוגדני IGE.
הנוגדנים הספציפיים לאנטיגן נשארים בדם משך תקופה ארוכה.
אלקסיס ארקט הייתה שחקנית, מוזיקאית ומופיעת קברט אמריקאית שנודעה בעיקר בזכות סיפור חייה.